**Naziv projekta**: European University for Smart Urban Coastal Sustainability

**Akronim: EU-CONEXUS**

**Trajanje projekta**: 01.09.2019. – 31.08.2022. (36 mjeseci)

**Vrijednost projekta**: 5.645 079,25 €

**Proračun za Sveučilište u Zadru**: 804.760,91 €

**Bespovratna sredstva Erasmus + programa Europske unije**: 643.808,73 €

**Sufinanciranje Erasmus + programa Europske unije**: 80%

**Opis projekta**:

Sveučilište u Zadru, zajedno s još pet europskih sveučilišta, ponosni je član alijanse EU-CONEXUS – (‘European University for Smart Urban Coastal Sustainability’) jednog od 17 alijansi kojima je odobreno financiranje u prvom pozivu Europskih sveučilišta, koji je raspisala EU u okviru programa Erasmus +. Ova transnacionalna europska visokoškolska znanstveno-obrazovna ustanova usmjerena je na istraživanje pametnog razvoja urbanih obalnih prostora s globalnog i multidisciplinarnog stajališta.

Pripadnost Europskom sveučilištu znači nove mogućnosti kako za studente tako i za akademsko osoblje.

Cilj projekta je ostvariti strateško udruživanje partnerskih sveučilišta u multi- i interdisciplinarnom istraživačkom i nastavnom pristupu pametnom i održivom gospodarenju obalnim resursima:

* Stvaranje zajedničkog znanstveno-istraživačkog prostora
* Pokretanje združenih preddiplomskih, diplomskih i poslijediplomskih studija
* Povećanje mobilnosti (fizičke i virtualne) studenata i djelatnika
* Promocija nacionalnih kultura i jezika

Vizija: Stvoriti visoko kvalitetnu europsku transnacionalnu instituciju visokog obrazovanja u području pametnog i održivog upravljanja urbanim obalnim prostorima temeljenu na znanstveno-nastavnoj komplementarnosti partnerskih institucija.

Glavni elementi projekta su:

* Inter- i multidisciplinarni pristup nastavi i istraživanju uključujući i višejezičnost
* Prekogranični sustav cjeloživotnog obrazovanja
* Inovativne metode u nastavi i istraživanju
* Ponuda širokog spektra usluga lokalnom, nacionalnom i međunarodnom društveno-ekonomskom okruženju

**Partnerstvo**:

Nositelj projekta: Sveučilište La Rochelle

Partneri: Sveučilište u Zadru, Poljoprivredno sveučilište u Ateni, Sveučilište u Klaipedi, Katoličko sveučilište u Valenciji, Tehničko građevinsko sveučilište Bukurešt

**Web stranica**: <http://www.eu-conexus.eu/>

**Kontakti**:

Kata Barać, prof., stručna suradnica

e-mail: kbarac@unizd.hr

Ana Knežević Čače, dipl. oec., administrativna voditeljica projekta

e-mail: aknezevi4@unizd.hr